**SERIAL KILLER**

Karakterark

**Den første dag på politiskolen kommer Eric ind med Nystrøget hvid skjorte inden under hans uniform, og håret sat pænt. Han kigger sig rundt med et forpint udtryk i øjnene, men husker sig selv på hvorfor han er der; at tilfredsstille mor. Når hun først ser at Eric godt kan klare dig selv kan det være han kan få lov til at flytte hjem igen og så være i fred.**

**Politiinspektøren kalder Eric op til sig. Han adlyder straks, og han er tydeligt rystet over tonen. Inspektøren stiller ham et spørgsmål; ”Hvordan håndterer man en mand med en pistol?”
”Det… det.. jeg ved det ikke, jeg har aldrig stået i en sådan situation før inspektør” svarer han med en meget frygtsom holdning. Han er skrækslagen for inspektøren.
Inspektøren ser ham an, noterer noget i sin blok med en lille hovedrysten, og går så videre.**

**Navn:** Eric Dane

**Alder:** 22

**Nøgleord:** Den gode dreng, prøver at leve op til sine forældres forventninger, bangebuks, kan ikke lide blod, kan ikke fordrage konfrontationer.

**Status + bolig:** Single. Du har altid boet sammen med din mor i et lille hus i udkanten af byen, men for nylig har din mor sagt at du skal lære at tage vare på dig selv og fået dig til at flytte ud. Du bor nu på en værelse du fremlejer i byen, men det eneste du ønsker dig er at komme hjem igen.

**Familie:** Du er din mors eneste søn og du har aldrig mødt din far. Du ved slet ikke hvordan du nu skal klare dig uden at bo hos din mor. Du tvivler faktsik også på om din mor kan klare sig uden dig.

**Baggrund:** Du har haft en perfekt opvækst. Som eneste søn er du altid blevet behandlet som blommen i et æg og din mor har passet godt på dig. Hverdagen med din mor har altid været perfekt med hjemmelavet mad, tv og kirkegang. Din mor har dog hele tiden fortalt dig hvordan du nok skal blive til noget stort og at du skal i politiet ligesom din far, Michael Dane, som blev dræbt imens han var på arbejde. Ham og hans partner forsøgte at arrestere en biltyv, da din far blev skudt. Din mor taler meget om din far og hvor heltemodig han var og det er tydeligt for dig at du ikke helt kan leve op til hendes forventninger.
Du har gjort dit bedste – altid fået gode karakterer i skolen, passet på dig selv og ikke gået ud om aftenen, men det har åbenbart ikke været nok, for nu har hun sendt dig hjemmefra.
Du vil virkelig gøre meget for ikke at skuffe din mor, men du er bekymret for hvordan du skal klare dig. Du er slet ikke typen, der passer ind i politiet. Du kan ikke finde ud af at skyde og for at være helt ærligt får du det ret dårligt når du ser blod. Du er nødt til at tage en beslutning nu – skal du fortsætte med at gøre alt for at tilfredsstille din mor? Kan du komme over din skræk for blod og våben? Kan du leve op til din fars heltestatus hos politiet?

**Forhold:**

**Daniel Saxsteen:** Daniel har irriteret dig utroligt meget i den tid I har været på politiskolen. Hvorfor er han sådan en spytslikker? Ingen er SÅ dedikerede! Og nu skal I til at arbejde sammen på stationen også – det er ikke til at holde ud.

**Frank Mulholland**: Hvad er galt med denne fyr? En af de første dage arbejdede i sammen om at dissekere en mus og du havde et mindre sammenbrud pga. af alt blodet og tarme og alt muligt! Siden da har han drillet og hånet dig på sin forfærdelige arrogante måde.

**Jim Axford:** En meget cool person, som ofte inviterer dig med ud og drikke kaffe i byen efter arbejde. Kim er god at snakke med og du har fortalt denne om din mor. Det er jo også meget dejligt at have en undskyldning for ikke at tage direkte hjem og sidde alene på det deprimerende værelse.

**Steven Sanderson:** En fyr du føler du har et godt forhold til. Kan ligefrem se potentiale for at I kunne være venner. Han virker altid så glad, positiv og hjælpsom. Hans far er også i politiet, så du har fortalt om din far og han virker imponeret.